Mats Juciks
Mats Juciks (lietuviešu: Matas Jucikas; dzimis 1994. gada 10. februārī Šauļos) ir lietuviešu basketbolists, spēlē centra pozīcijā. 2024. gadā pārstāv Latvijas Basketbola līgas (LBL) un Latvijas—Igaunijas līgas klubu BK Ogre. Viņa brālis Jūlijs Juciks arī ir profesionāls basketbolists, spēlējis arī BK Ventspils, kura sastāvā kļuvis par 2018. gada Latvijas čempionu. M. Juciks ir Šauļu basketbola skolas pārstāvis. Spēlējis daudzos Lietuvas klubos, kā arī Kazahstānā, Latvijā un Japānā. BK Ogre sastāvā 2023. gadā atgriezās jau otro reizi, bet iepriekš pārstāvējis arī citu LBL komandu BK Jūrmala.